Unsere Besten

Unsere Besten ("Parhaamme") oli vuonna 2003 saksalaisella ZDF-kanavalla esitetty televisio-ohjelma, jossa katsojat saivat valita kaikkien aikojen tärkeimmät saksalaiset henkilöt. Ohjelma oli samantapainen Yleisradion Suurten suomalaisten ja BBC:n 100 Greatest Britonsin kanssa. Ehdokkaat piti valita valmiilta listalta, minkä tarkoituksena oli sulkea esimerkiksi Saksan demokraattisen tasavallan ja Kansallissosialistisen Saksan johtajat kilpailun ulkopuolelle liian ristiriitaisina hahmoina.

Äänestyksessä eniten ääniä sai Länsi-Saksan liittokansleri Konrad Adenauer (1876–1967). Kymmenen kärkeen ylsivät myös uskonpuhdistaja Martti Luther, poliittinen filosofi Karl Marx, toisen maailmansodan aikaiset vastarintaliikkeen jäsenet Sophie ja Hans Scholl, liittokansleri Willy Brandt, barokkisäveltäjä Johann Sebastian Bach, kirjailija Johann Wolfgang von Goethe, kirjapainotaidon kehittäjä Johannes Gutenberg, valtakunnankansleri Otto von Bismarck sekä fyysikko Albert Einstein.Suuret suomalaiset, s. 261. Otava, Helsinki 2004.

 Lähteet 

Luokka:Kilpailuohjelmat
Luokka:ZDF:n televisio-ohjelmat
Luokka:2000-vuosikymmenen saksalaiset televisiosarjat